
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1408 

1 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 
Δημοτικού Παιδικού Σταθμού Καρλοβάσου Ν. Σά¬ 
μου. 1 

Τροποποίηση της 13330/12.10.1999 απόφασης του 
Γενικού Γραμματέα Περιφέρειας Θεσσαλίας που 
αφορά τη σύσταση Δημοτικής Επιχείρησης στο Δή¬ 
μο Σοφάδων με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΑΓΡΟΤΙΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ 

ΑΝΑΠΤΥΞΗΣ ΔΗΜΟΥ ΣΟΦΑΔΩΝ». 2 

Τροποποίηση της 16797/02/16.1.2003 απόφασης της 
Γενικής Γραμματέως Περιφέρειας Νοτίου Αιγαίου. 3 
Τροποποίηση Οργανισμού Εσωτερικής Υπηρεσίας 
του Ν.Π. Πνευματικό - Πολιτιστικό Κέντρο Δήμου 
Κορινθίων. 4 


ΑΠΟΦΑΣΕΙΣ 

Αριθ. 3203 (1) 

Τροποποίηση Οργανισμού Εσωτερικής Υπηρεσίας Δη¬ 
μοτικού Παιδικού Σταθμού Καρλοβάσου Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις: 

1. Των άρθρων 203 και 198 του Π.Δ. 410/95 όπως ισχύ¬ 
ει. 

2. Του άρθρου 12του Ν. 1188/1981 «Κώδικας καταστά- 
σεως προσωπικού ΟΤΑ» όπως ανπκαταστάθηκαν από την 
παρ.6 του άρθρου 26 του Ν. 2130/93 και παρ.5 του άρ¬ 
θρου 8 του Ν. 2307/95. 

3. Του Ν. 2503/1997 «Διοίκηση, οργάνωση, στελέχωση 
της Περιφέρειας, κ.λπ.». 

4. Του άρθρου 12 του Ν. 2880/2001 (ΦΕΚ 9/30.1.2001 
τ.Α) «Πρόγραμμα Πολιτεία για τη μεταρρύθμιση και τον 
εκσυγχρονισμό της Δημόσιας Διοίκησης και άλλες διατά¬ 
ξεις». 

5. Του Ν. 1431/84 (ΦΕΚ 46/16.4.84 τ.Α) «Ρύθμιση θεμά¬ 
των φορέων κοιν. πρόνοιας - παιδικής προστασίας και άλ¬ 
λες διατάξεις». 


6. Του άρθρου 27 του Ν. 2081/91 με το οποίο προστέθη¬ 
κε νέο άρθρο 29Α στο Ν. 1558/85 για τον έλεγχο των δαπα¬ 
νών που προκαλούν οι κανονιστικές διοικητικές πράξεις. 

7. Τη 1482/29.10.97 (ΦΕΚ 1010/14.11.97 τ.Β') απόφαση 

Γεν. Γραμματέα Περιφ. Βορ. Αιγαίου «Μεταβίβαση δικαι¬ 
ώματος υπογραφής με εντολή Γ.Γ. Περιφέρειας Βορ. Αι¬ 
γαίου στον Πρ/νο Δ/νσης και τους Πρ/νους τμημά¬ 
των.». 

8. Τη 10352/6.12.1999 απόφαση Γεν. Γραμματέα Περ. 
Βορ. Αιγαίου που αφορά την τοποθέτηση Πρ/νης Δ/νσης 
Ν.Σάμου. 

9. Τη 2234/27.6.1996 απόφαση Γεν. Γραμματέα Περ. 
Βορ. Αιγαίου Περί σύστασης Ο.Ε.Υ. Δημοτικού Παιδικού 
Σταθμού Καρλοβάσου (ΦΕΚ574/16.7.1996τ.Β'). 

10. Την 1/27.1.2003 νόμιμη απόφαση του διοικητικού 
συμβουλίου του Δημοτικού Παιδικού Σταθμού και την 
37/6.2.2003 νόμιμη απόφαση του Δημοτικού Συμβουλίου 
Καρλοβάσου περί έγκρισης Ο.Ε.Υ. 

11. Τη γνωμοδότηση του Υπηρεσιακού Συμβουλίου 
ΟΤΑ Ν. Σάμου όπως διατυπώθηκε στο πρακτικό του 
2/14.8.2003 με την οποία κάνει αποδεκτή την απόφαση 
του διοικ. συμβουλίου του Δημοτικού Παιδικού Σταθμού 
και τροποποιεί ως προς το άρθρο 6, αποφασίζουμε: 

Εγκρίνουμε την 37/2003 απόφαση του Δημοτικού Συμ¬ 
βουλίου Καρλοβάσου που αναφέρεται στην ψήφιση Ο.Ε.Υ. 
του Δημοτικού Παιδικού Σταθμού Καρλοβάσου, όπως δια¬ 
μορφώθηκε και ισχύει μετά τη γνωμοδότηση του Υπηρε¬ 
σιακού Συμβουλίου ΟΤΑ Ν. Σάμου και εκτίθεται παρακάτω: 

ΑΡΘΡΟ Ιο 

Διάρθρωση Υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Δ/νσης σύμφωνα με τη συστατική 
πράξη προσαρμογής του. 

Η Δ/νση του Παιδικού Σταθμού αποτελείτε από τα εξής 
τμήματα: 

Α) Τ μήμα προσχολικής αγωγής 

Β) Τμήμα Διοικητικού - Οικονομικού 

ΑΡΘΡΟ 2ο 

Αρμοδιότητες Δ/νσης και Τμημάτων 

Α) Η Δ/νση εποπτεύει,συντονίζει και κατευθύνει το παι¬ 
δαγωγικό έργο του σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το τμήμα προσχολικής αγωγής επιμελείται την πα¬ 
ροχή σύγχρονης Προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το τμήμα Διοικητικού - Οικονομικού επιμελείται τις 
παντός είδους Διοικητικές και οικονομικές εργασίες του 
Σταθμού. 

ΑΡΘΡΟ 3ο 

Καθήκοντα Πρ/νου Δ/νσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της ψυχολογίας. 

2. Εποπτεύει,συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία το προσωπικό τους γονείς και την υλικο- 
τεχνική υποδομή του Σταθμού όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία. 

- Το παιδαγωγικό υλικό και τον πάσης φύσεως εξοπλι¬ 
σμό. 

- Τις απαραίτητες εργασίες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

ΑΡΘΡΟ 4ο 

Καθήκοντα Προϊσταμένου τμήματος 
Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη νήπια σε συνεργασία με το παιδαγω¬ 
γικό προσωπικό. 

3. Εποπτεύει ολο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση,τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπι¬ 
κού, γονέων. 

6. Τηρεί όλα τα απαραίτητα βιβλία. 

ΑΡΘΡΟ 5ο 

Καθήκοντα Προϊσταμένου Τμήματος 
Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 


εφοδιασμό του Σταθμού τρόφιμα και λοιπά υλικά που εί¬ 
ναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών,επιδομά¬ 
των προσαυξήσεων κ.λπ. του προσωπικού. 

4. Συνεργάζεται με το Διευθυντή για την κατάρτιση του 
προϋπολογισμού απολογισμού-ισολογισμού. 

5. Τηρεί όλα τα απαραίτητα βιβλία. 

ΑΡΘΡΟ 6ο 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΟΣ 
Θέσεις: 2 

Βαθμός: Δ'-Α' 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ-ΠΑΙΔΟΚΟ- 
ΜΩΝ 

Θέσεις: 3 
Βαθμό: Δ'-Α' 

3. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘΟΣ ΜΑΓΕΙΡΟΥ) 

Θέσεις: 2 
Βαθμό: Ε'-Β' 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 2 

Βαθμός: Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 
1. ΤΕ ΝΗΠΙΑΓΩΓΩΝ (προσωρινός) 

Θέσεις: 1 

Γ ΕΠΟΧΙΑΚΟ ΠΡΟΣΩΠΙΚΟ 
Θέσεις: 3 (διαφόρων ειδικοτήτων) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιανδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998. 

ΑΡΘΡΟ 7ο 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός) ,ΤΕ Νηπιαγωγών (προσωρινός) καιΤΕ Βρεφονη- 
πιοκομίας ως προϊστάμενοι της Διεύθυνσης Παιδικού 
Βρεφονηπιακού Σταθμού καθώς και του Τμήματος Προ¬ 
σχολικής Αγωγής επιλέγονται από τους κλάδους ΠΕ Νη¬ 
πιαγωγών (προσωρινός),ΤΕ Νηπιαγωγών (προσωρι¬ 
νός),ΤΕ Βρεφονηπιοκομίας και ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού-Οικονομι- 
κού επιλέγεται υπάλληλος του κλάδου ΠΕΙ Διοικητικού- 
Οικονομικού, ΤΕ17 Διοικητικού-Λογιστικού, ΔΕ Διοικητι¬ 
κού-Λογιστικού και ΔΕΙ Διοικητικού-Λογιστικού. 

ΑΡΘΡΟ 8ο 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 

άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμήμα- 
τα γίνονται πάντοτε με απόφαση του Προέδρου του Δ.Σ. 
του Ν.Π.Δ.Δ.,ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανηλίκων τέκνων έγκυες γυναίκες, τόπος διαμο¬ 
νής κ.λπ.). 

Προϊσταμένοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπλη- 
ρούμενοι σε περίπτωση απουσίας τους ή κωλύματος από 
τον κατά βαθμό αρχαιότερο υπάλληλο της αυτής υπηρε¬ 
σίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του τρέχοντος Οικονομικού έτους ο οποίος 
ενισχύεται από τους ΚΑΠ (δια του Δήμου Καρλ/σίων), 
τροφεία κ.λπ. ύψους 146.735,14 € περίπου εφ’όσονπρο- 
σληφθούν όλοι και για τα επόμενα οικονομικά έτη το ύψος 
της δαπάνης δεν μπορεί να προσδιοριστεί. 

Από τη δημοσίευση της απόφασης αυτής παύει να ισχύ¬ 
ει κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 8 Σεπτεμβρίου 2003 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-*- 

Αριθ. 10396 (2) 

Τροποποίηση της 13330/12.10.1999 απόφασης του Γενι¬ 
κού Γραμματέα Περιφέρειας Θεσσαλίας που αφορά 
τη σύσταση Δημοτικής Επιχείρησης στο Δήμο Σοφά¬ 
δων με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟ¬ 
ΤΙΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ 
ΔΗΜΟΥ ΣΟΦΑΔΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/1997 (Φ.Ε.Κ. 107/Α') « Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις». 


2. Τις διατάξεις των άρθρων 277 και 278 του Δημοτικού 
και Κοινοτικού Κώδικα (Π.Δ. 410/95). 

3. Τις διατάξειςτου άρθρου 29 Α του Ν. 1558/85 σχετικά 
με τον έλεγχο δαπανών που προκαλούν οι διοικητικές κα¬ 
νονιστικές πράξεις. 

4. Τη 13330/12.10.1999 απόφασή μας με την οποία συ- 
στάθηκε στο Δήμο Σοφάδων Δημοτική Επιχείρηση με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩ¬ 
ΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΣΟΦΑ¬ 
ΔΩΝ (Δ.ΕΠ.Α.Κ.Τ.Α.)» και η οποία δημοσιεύθηκε στο 
2050/Β/24.11.1999 Φ.Ε.Κ. 

5. Την από 21.7.2003 οικονομοτεχνική μελέτη. 

6. Τη 244/2003 απόφαση του Δημοτικού Συμβουλίου 
Δήμου Σοφάδων με την οποία τροποποιείται η 258/1999 
όμοια απόφασή του μόνο κατά το μέρος που αφορά το 
άρθρο 6 σχετικά με το αρχικό κεφάλαιο κίνησης που δια¬ 
τίθεται στην Επιχείρηση και ορίζεται αυτό σε 96.317,82 € 
επιπλέον του ποσού που αρχικά διατέθηκε (5.000.000 
δρχ. ήτοι 14.673,514 €) καθώς και του ποσού που προ¬ 
στέθηκε σ’ αυτό ύστερα από τροποποίηση του ανωτέρω 
άρθρου (117.388,11 €) έτσι ώστε το συνολικό κεφάλαιο 
να ανέλθει στο ποσό των 228.379,44 €, αποφασίζουμε: 

Εγκρίνουμε τη 244/17.7.2003 απόφαση Δημοτικού Συμ¬ 
βουλίου Δήμου Σοφάδων με την οποία τροποποιείται η 
258/99 απόφαση του Δημοτικού Συμβουλίου Δήμου Σοφά¬ 
δων, όπως αυτή τροποποιήθηκε με τις 6/2000 και 68/2002 
αποφάσειςτου, μόνο κατά το μέρος που αφορά το άρθρο 6 
το οποίο διαμορφώνεται όπως παρακάτω: ο Δήμος Σοφά¬ 
δων διαθέτει στην Επιχείρηση με την επωνυμία «ΔΗ ΜΟΤΙΚΗ 
ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ 
ΑΝΑΠΤΥΞΗΣ ΔΗΜΟΥ ΣΟΦΑΔΩΝ (Δ.ΕΠ.Α.Κ.Τ.Α.)» το ποσό 
των 96.317,82 € ως αρχικό κεφάλαιο κίνησης, επιπλέον του 
ποσού των 132.061,62 € το οποίο προήλθε από το αρχικό 
κεφάλαιο (5.000.000 δρχ. ήτοι 14.673,514 €) και το ποσό 
που προστέθηκε σ’ αυτό με την πρώτη αύξησή του 
(117.388,11 €). Έτσι το αρχικό κεφάλαιο κίνησης της Επι¬ 
χείρησης ανέρχεται στο ποσό των 228.379,44 €. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Σοφά¬ 
δων, ύψους 96.317,82 €, η οποία έχει εγγράφει στον Κ.Α. 
2/211.9-09 του προϋπολογισμού του Δήμου Σοφάδων 
έτους 2003, ύστερα από τροποποίησή του. 

Κατά τα λοιπά ισχύει η 258/99 απόφαση του Δημοτικού 
Συμβουλίου Δήμου Σοφάδων, όπως αυτή έχει τροποποι¬ 
ηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 12 Σεπτεμβρίου 2003 
Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 
-♦- 

Αριθ. 15827 (3) 

Τροποποίηση της 16797/02/16.1.2003 απόφασης της Γε¬ 
νικής Γραμματέως Περιφέρειας Νοτίου Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α.του άρθρου 6, παρ. ΙΟτου Ν. 2503/97 (Φ.Ε.Κ.107/Α'). 

β. του Ν. 2685/99 (ΦΕΚ 35/Α'/18.2.99), όπως τροποποι¬ 
ήθηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Α79.9.99). 

2. Την απόφαση 16797/02/16.1.2003 απόφαση της Γενι¬ 
κής Γραμματέως Περιφέρειας Νοτίου Αιγαίου «Ανώτατο 
όριο ημερών κίνησης εκτός έδρας υπαλλήλων υπηρετού- 
ντων στη Νομαρχιακή Αυτοδιοίκηση Κυκλάδων της Περι¬ 
φέρειας Νοτίου Αιγαίου», όπως συμπληρώθηκε με την 
απόφαση 6237/18.4.2003. 

3. Το έγγραφο ΓΝ 4276/9.9.2003 της Ν.Α. Κυκλάδων. 

4. Το γεγονός ότι η προκαλούμενη δαπάνη που προκα- 
λείται από αυτή την απόφαση θα αντιμετωπισθεί από τις 
πιστώσεις του προϋπολογισμού της Ν.Α. Κυκλάδων, απο¬ 
φασίζουμε: 

Τροποποιούμε την απόφασή μας 16797/02/16.1.2003 
«Ανώτατο όριο ημερών κίνησης εκτός έδρας υπαλλήλων 
υπηρετούντων στη Νομαρχιακή Αυτοδιοίκηση Κυκλάδων 
της Περιφέρειας Νοτίου Αιγαίου» και εγκρίνουμε την αύ¬ 
ξηση ημερών εκτός έδρας για έξι (6) γεωτεχνικούς υπαλ- 
λήλουςτων Επαρχείων Νάξου και Πάρου, κατηγορίας ΠΕ 
Γεωπόνων και ΤΕ Γεωπονίας κατά εξήντα (60) ημέρες 
στον καθένα για το έτος 2003. 

Κατά τα λοιπά, ισχύει η απόφασή μας 16797/02/ 
16.1.2003, όπως συμπληρώθηκε με την 6237/18.4.2003 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 17 Σεπτεμβρίου 2003 
Η Γ ενική Γ ραμματέας Περιφέρειας 
ΜΑΡΘΑ ΣΗΜΑΝΤΩΝΗ 
-♦- 

Αριθ. 13148 (4) 

Τροποποίηση Οργανισμού Εσωτερικής Υπηρεσίας του 
Ν.Π. Πνευματικό - Πολιτιστικό Κέντρο Δήμου Κοριν- 
θίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του άρθρου 12τουΝ. 1188/81 «Περίκυ- 
ρώσεωςτου Κώδικα περί καταστάσεως Προσωπικού Ορ¬ 
γανισμών Τοπικής Αυτοδιοίκησης», όπως αυτό αντικατα- 
στάθηκε από τις όμοιες της παρ.5 του άρθρου 8 του 
Ν. 2307/95 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

2. Την 5/25/7.5.2003 απόφαση του Διοικητικού Συμβου¬ 
λίου του Πνευματικού - Πολιτιστικού Κέντρου Δήμου Κο- 
ρινθίωνπερί ψήφισης της τροποποίησης του Οργανισμού 
Εσωτερικής Υπηρεσίας και την 11/236/30.5.2003 όμοια 
του Δημοτικού Συμβουλίου Κορινθίων περί παροχής σύμ¬ 
φωνης γνώμης για τον ΟΕΥ αυτόν. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5του Ν. 1188/81 όπως αντικαταστά- 
θηκε με το άρθρο 8 παρ. 4 του Ν. 2307/95, που διατυπώ¬ 
θηκε στη 12/1/13.8.2003 απόφαση αυτού. 

4. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

5. Την 8832/31.12.97 απόφαση του Γενικού Γραμματέα 
Περιφέρειας Πελ/σου περί ανάθεσης αρμοδιοτήτων και 
ασκήσεως αυτών κατ’ εντολή του (ΦΕΚ551/98τ.Β'), απο¬ 
φασίζουμε: 

Τροποποιούμε τον Οργανισμό Εσωτερικής Υπηρεσίας 
του Πνευματικού - Πολιτιστικού Κέντρου του Δήμου Κο- 
ρινθίων ο οποίος πλέον διαμορφώνεται ως εξής: 


ΑΡΟΡΟ 1 

ΣΥΓΚΡΟΤΗΣΗ ΥΠΗΡΕΣΙΩΝ 
ΤΟΥ ΠΝΕΥΜΑΤΙΚΟΥ ΚΕΝΤΡΟΥ 

Τις υπηρεσίες του Πνευματικού και Πολιτιστικού Κέ¬ 
ντρου Δήμου Κορινθίων συγκροτούν οι παρακάτω διοικη¬ 
τικές ενότητες: 

- Διεύθυνση υπηρεσιών 

- Τμήμα Υποστήριξης 

- Τμήμα Πολιτιστικών Δραστηριοτήτων 

ΑΡΘΡΟ 2 

ΔΙΑΡΘΡΩΣΗ ΤΩΝ ΤΜΗΜΑΤΩΝ 
ΣΕ ΤΟΜΕΙΣ ΛΕΙΤΟΥΡΓΙΩΝ 

1. Το Τμήμα Υποστήριξης περιλαμβάνει τους εξής το¬ 
μείς λειτουργιών: 

- Τομέας Διοικητικής υποστήριξης (Γραμματεία Διοικη¬ 
τικού Συμβουλίου Προέδρου, Διευθυντή, θέματα προσω¬ 
πικού, διεκπεραίωσης και διοικητικής μέριμνας). 

- Τομέας Πολιτιστικών Εκδηλώσεων, Επικοινωνίας, 
Προβολής και Δημοσίων Σχέσεων. 

- Τομέας Οικονομικής Υποστήριξης (Οικονομική διαχεί- 
ρηση). 

- Τομέας Προμηθειών και Αποθήκης. 

- Τομέας Τεχνικού προσωπικού. 

2. Το Τμήμα Πολιτιστικών Δραστηριοτήτων περιλαμβά¬ 
νει τους εξής τομείς: 

-Τομέας Ωδείου 

- Τομέας Λαϊκού Πολιτισμού 

- Τομέας κλασσικού-μοντέρνου χορού. 

-Τομέας Θεάτρου 

- Τομέας Πινακοθήκης-Εικαστικών δραστηριοτήτων 

- Τομέας Βιβλιοθήκης 

- Τομέας Κινηματογράφου-Φωτογραφίας 

- Τομέας Αθλητισμού 

- Τομέας Εκδόσεων και Εκδηλώσεων λόγου 

- Τομέας Ανάδειξης-Προστασίας Ανθρωπογενούς Πε- 
ροβάλλοντος 

ΑΡΟΡΟ3 

ΑΡΜΟΔΙΟΤΗΤΕΣ ΔΙΟΙΚΗΤΙΚΩΝ ΕΝΟΤΗΤΩΝ 

3.1. Αρμοδιότητες Διεύθυνσης 

Π ροΐστανται των Τμημάτων και Γ ραφείων και ευθύνεται 
για την αποτελεσματική και αποδοτική λειτουργία τους, 
προγραμματίζοντας, οργανώνοντας, συντονίζοντας και 
ελέγχοντας τις δραστηριότητές τους. 

Ο Διευθυντής των υπηρεσιών ασκεί τις αρμοδιότητες 
που του εκχωρεί ο Πρόεδρος του Δ.Σ. με απόφασή του. 

Ειδικότερα ο Διευθυντής: 

- Παρίσταται στις συνεδριάσεις του Δ.Σ. 

- Μεριμνά για την με αποδοτικό τρόπο εκτέλεση των κά¬ 
θε φύσης αποφάσεων του Διοικητικού Συμβουλίου και 
του Προέδρου, ενημερώνοντας τους υπευθύνους των 
Τμημάτων και Γ ραφείων, παρακολουθώντας και συντονί¬ 
ζοντας τις εργασίες του συνόλου των υπηρεσιών του 
Π.Π.Κ. 

- Εισηγείται στον Πρόεδρο το τετραετές και ετήσιο πρό¬ 
γραμμα δράσης, τα οποία συντάσσονται σε συνεργασία 
με τους υπευθύνους των Τμημάτων και Γ ραφείων. Μερι¬ 
μνά για την έγκαιρη ετοιμασία των προϋπολογισμών εσό¬ 
δων και δαπανών και των οικονομικών απολογισμών και 
ενημερώνει σχετικά τον Πρόεδρο του Δ.Σ. και το Διοικητι¬ 
κό Συμβούλιο. 

- Ενημερώνει τον Πρόερο για την πορεία υλοποίησης 

των εγκεκριμένων Π ρογραμμάτων και γενικά για την εκτέ¬ 
λεση των αποφάσεώντου. 

- Οργανώνει, συντονίζει και ελέγχει τις δραστηριότητες 
των υπηρεσιών κατά τρόπο ώστε να υλοποιούνται απο¬ 
δοτικά και αποτελεσματικά τα προγράμματα δράσης ή οι 
συγκεκριμένες αποφάσεις και εντολές του Διοικητικού 
Συμβουλίου. 

- Π ροσυπογράφει όλα τα έγγραφα των υπαλλήλων των 
τμημάτων και Γραφείων που εποπτεύει. 

- Μεριμνά για την ετοιμασία των κάθε φύσης Κανονι¬ 
σμών του Κέντρου και υποβάλλει τους κανονισμούς αυ¬ 
τούς προς έγκριση από το Δ.Σ. Εισηγείται όταν χρειάζε¬ 
ται, τη μεταβολή των διατάξεων των Κανονισμών αυτών. 

- Μεριμνά για τη βελτίωση της αποτελεσματικότητας 
των υπηρεσιών, την προσαρμογή της λειτουργίας τους 
στις ανάγκες των κατοίκων της περιοχής και τη βελτίωση 
της απόδοσης του στελεχιακού δυναμικού και των τεχνι¬ 
κών μέσων του Π.Π.Κ. 

- Εισηγείται στον Πρόεδρο του Δ.Σ. για τη κατανομή του 
προσωπικού στις διάφορες διοικητικές ενότητες σύμφω¬ 
να με τις υπηρεσιακές ανάγκες και τα προσόντα του προ¬ 
σωπικού. Φροντίζει για τον καταμερισμό εργασίας στο 
προσωπικό του Κέντρου. 

- Το Διευθυντή απάντα ή κωλυόμενο αναπληρώνει ο 
Υπεύθυνος Τμήματος που ορίζεται με απόφαση του Προ- 
έρου. 

3.2. Αρμοδιότητες Τμήματος Υποστήριξης: 

Α) Γραμματεία Διοικητικού Συμβουλίου, Προέδρου, Δι¬ 
ευθυντή 

-Παρέχει κάθε φύσης γραμματειακή υποστήριξη γιατις 
ανάγκες του Δ.Σ., του Προέδρου και του Διευθυντή (Δα¬ 
κτυλογραφήσεις Ελληνικών ή ξενόγλωσσων κειμένων, 
αναπαραγωγή εγγράφων κ.λπ.) 

- Μεριμνά για τη μετάφραση κειμένων. 

- Επιμελείταιτη σύνταξη και κοινοποίηση της ημερήσιας 
διάταξης των Συνεδριάσεων του Διοικητικού Συμβουλίου 
σύμφωνα με τις σχετικές διατάξεις του Νόμου. 

- Τηρεί τα ευρετήρια των αποφάσεων του Δ.Σ. και υπο¬ 
βάλει αντίγραφα αυτών στην αρμόδια για έγκριση ή ενη¬ 
μέρωση Διοικητική Αρχή και στα αρμόδια τμήματα. 

- Τηρεί τα ευρετηρίων των αποφάσεώντου Διοικητικού 
Συμβουλίου και επικυρώνει τα αντίγραφά τους. 

- Διεκπεραιώνει κάθε εργασία που ανατίθεται από το 
Δ.Σ. και τον Πρόεδρο, σε συνεργασία για το σκοπό αυτό 
με όλους τους Τομείς και άλατα Τμήματα του Π.Π.Κ. 

- Ευθύνεται για την έκδοση και παράδοση των προ¬ 
σκλήσεων των συνεδριάσεων του Δ.Σ. καθώς και κάθε άλ¬ 
λου εγγράφου στα μέλη του Δ.Σ. 

- Επιμελείται της παραλαβής, του χαρακτηρισμού και 
της συσχέτισης όλων των εισερχομένων εγγράφων στα 
Τμήματατου Κέντρου αλλά και της αλληλογραφίας εκτός 
αυτού. 

Β) Γραμματειακή υποστήριξη υπηρεσιών, θέματα προ¬ 
σωπικού Διεκπεραίωση. 

-Παρέχει κάθε φύσης γραμματειακή υποστήριξη γιατις 
ανάγκες των υπηρεσιών (Δακτυλογραφήσεις Ελληνικών 
ή ξενόγλωσσων κειμένων, αναπαραγωγή εγγράφων 
κ.λπ.) 

- Παραλαμβάνει - χαρακτηρίζει και συσχετίζει όλα τα ει¬ 
σερχόμενα έγγραφα, τηρείτο πρωτόκολλο, καθώς και τα 
πρωτότυπα στο αρχείο, τηρεί το γενικό αρχείο του κέ¬ 
ντρου και διεκπεραιώνει την αλληλογραφία. 


- Ευθύνεται για τη μεταφορά και διανομή της αλληλο¬ 
γραφίας και τη διακίνηση των εγγράφων στους Τομείς και 
στα Τμήματα του Κέντρου αλλά και στο εκτός αυτού. 

- Χειρίζεται το τηλεφωνικό κέντρο, το φαξ και τα άλλα 
ηλεκτρονικά μέσα επικοινωνίας. 

- Τηρείτο μητρώο και το αρχείο προσωπικού. 

- Τηρεί τις διαδικασίες που σχετίζονται με τις κάθε φύ¬ 
σης διοικητικές υποθέσεις του προσωπικού (προσλή¬ 
ψεις, απολύσεις, άδειες, συντάξεις, βεβαιώσεις, πειθαρ¬ 
χικά κ.λπ.). 

- Χορηγεί βεβαιώσεις σε μαθητές. 

Γ) Τομέας Εκδηλώσεων, Επικοινωνίας, Προβολής και 
Δημοσίων σχέσεων. 

- Εχει την ευθύνη και την υποστήριξη της παρουσίασης 
των εκδηλώσεωντων σχετικών με τη μουσική, το χορό, το 
θέατρο, τον κινηματογράφο και τις εικαστικές τέχνες και 
γενικά την διοργάνωση εκθέσεων, διαλέξεων, σεμιναρίων 
με σκοπό τη διάδοση καιτην καλλιέργεια της ευαισθησίας 
και της αγάπης του κοινού για τις τέχνες αυτές. 

- Συνεργάζεται με τους υπεύθυνους όλων των Τομέων 
του Κέντρου για την διοργάνωση όλων των εκδηλώσεων 
του Κέντρου. 

- Για την προετοιμασία και κάλυψη των εκδηλώσεων αυ¬ 
τών ο υπεύθυνος του τομέα θα συνεργάζεται με την υπη¬ 
ρεσία Τεχνικής Υποστήριξης που θα αναλαμβάνει την 
εξασφάλιση του εξοπλισμού και την εγκατάστασή του 
στους χώρους των εκδηλώσεων. 

- Στις δραστηριότητες της υπηρεσίας ανήκει η υλοποί¬ 
ηση του σχεδιασμού και της εφαρμογής της επικοινωνια- 
κής πολιτικής του Κέντρου, η διαμόρφωση και εφαρμογή 
προγραμμάτων γενικής προβολής του Κέντρου. 

Ειδικότερα στις αρμοδιότητες της υπηρεσίας εκτός άλ¬ 
λων συμπεριλαμβάνονται: 

- Η επεξεργασία των προγραμμάτων του Κέντρου για 
την προώθηση της προβολής του και τη διευκόλυνση της 
προώθησης των εργασιώντου (δράσης προβολής και δη¬ 
μοσιότητας). 

- Η επεξεργασία και εισήγηση προγραμμάτων που απο¬ 
σκοπούν στην γενική προβολή του Κέντρου και η διευκό¬ 
λυνση της προώθησης των σκοπών του. 

- Η εφαρμογή των προηγούμενων προγραμμάτων (π.χ. 
οργάνωση εκδηλώσεων - εκθέσεων - συνεντεύξεων - έκ¬ 
δοση δελτίωντύπου - προετοιμασία και επιμέλεια αρθρο- 
γραφίας κ.λπ.). 

- Η συστηματική αποδελτίωση του ημερήσιου και πε¬ 
ριοδικού Τύπου, διάχυση των πληροφοριών μέσα στο Κέ¬ 
ντρο και τήρηση σχετικού αρχείου. 

- Η ενημέρωση του κοινού πάνω στην αποστολή και στις 
εκδηλώσειςτου κέντρου και η προβολή τους με κάθεπρό- 
σφορο μέσο. 

- Η σύνταξη και έκδοση ενημερωτικών φυλλαδίων για 
τον τύπο, η παρακολούθηση του ημερήσιου και περιοδι¬ 
κού τύπου καιη διευκόλυνση των δημοσιογράφωνγιατην 
γενικότερη ενημέρωσή τους σε θέματα που αφορούν τις 
εκδηλώσεις και γενικά τις δραστηριότητες του Κέντρου. 

- Η μέριμνα για την προβολή και διαφήμιση όλων των εκ¬ 
δηλώσεων, καθώς και η έκδοση, διακίνηση και διάθεση 
υλικού που έχει σχέση με αυτές (προγράμματα, βιβλία, 
αφίσες, δίσκοι, κασέτες κ.λπ.). 

- Η δημιουργία επαφών και η συνεργασία με υπουργεία, 
δημόσιους ή ιδιωτικούς φορείς, πολιτιστικούς συλλό¬ 
γους και γενικότερα με πολιτιστικούς φορείς της πόλης, 

της χώρας και του εξωτερικού για θέματα σχετικά με τις 
εκδηλώσεις. 

- Η συνεργασία με πολιτιστικούς φορείς της πόλης για 
θέματα πολιτιστικών και κοινωνικών γενικά δραστηριοτή¬ 
των, καθώς και η συνεργασία με τους πολιτιστικούς και 
λοιπούς συλλόγους για την παροχή κάθε δυνατής βοή¬ 
θειας. 

- Η εποπτεία στη λήψη και εκτύπωση φωτογραφικού 
υλικού που αφορά εκδηλώσεις του Κέντρου. 

- Η έκδοση ενημερωτικών εντύπων, κειμένων διαλέξεων 
κε σεμιναρίων που θα αποφασίζει το Δ.Σ. 

Δ) Οικονομική Διαχείριση 

- Διαχειρίζεται τα Έσοδα - Έξοδα 

- Συντάσει τον ετήσιο οικονομικό προϋπολογισμό και 
απολογισμό. 

- Ευθύνεται για το διαρκή έλεγχο τήρησης του ετήσιου 
προϋπολογισμού. 

- Καταρτίζει - διεκπεραιώνει και ελέγχει τις καταστάσεις 
μισθοδοσίας προσωπικού. 

- Συγκεντρώνει τα παραστατικά και τα απαραίτητα δι- 
καιολογητικά που αφορούν έσοδα ή δαπάνες του Κέ¬ 
ντρου, ενεργεί τις εισπράξεις και πληρωμές με ειδική 
εντολή, εκδίδει και ελέγχει τη νομιμότητα των χρη ματικών 
ενταλμάτων πληρωμής και προωθεί αυτά στην ταμειακή 
Υπηρεσία του Δήμου Κορινθίων. 

- Τηρεί τα λογιστικά και διαχειριστικά βιβλία του Κέ¬ 
ντρου. 

- Η οικονομική διαχείριση του Κέντρου διεξάγεται με βά¬ 
ση τις ισχύουσες, κάθε φορά διατάξεις περί οικονομικής 
διοίκησης και Δημόσιου λογιστικού. Δαπάνη ή ανάληψη 
χρηματικής υποχρέωσης δεν εγκρίνεται αν δεν υπάρχει 
πίστωση γραμμένη στον προϋπολογισμό. Κάθε είσπραξη 
ή δαπάνη γίνεται με τριπλότυπο είσπραξης και χρηματικό 
ένταλμα. Κατά τη σύνταξη του πρϋπολογισμού προβλέ- 
πεται κονδύλι για απρόβλεπτα έξοδα. 

Ε) Τομέας Προμηθειών και Αποθήκης. 

- Επιμελείται και ενεργεί όλες τις διαδικασίες για την πα¬ 
ραγγελία των προμηθειών και την έγκαιρη παραλαβή των 
κάθε είδους προμηθευόμενων υλικών και ειδών. 

- Επιμελείται τον εφοδιασμό των υπηρεσιών με τα ανα¬ 
γκαία για τη λειτουργία τους είδη και μεριμνά για την 
έγκαιρη προμήθειάτους. 

- Συνεργάζεται μετους υπεύθυνουςτωντμημάτων καλ¬ 
λιτεχνικής παιδείας και συγκεντρώνει τις ανάγκες για την 
καλύτερη λειτουργία και δράση αυτών. 

-Παρακολουθείτιςτιμέςτωνειδών (έρευνα αγοράς) και 
ενημερώνει τον πρόεδρο και τις επιτροπές προμηθειών 
σχετικά με αυτές. 

- Συντάσσει τα πρωτόκολλα παραλαβής των προμηθευ¬ 
όμενων ειδών και μεριμνά για τη σύγκληση της επιτροπής 
η οποία παραλαμβάνει τα είδη και υπογράφει τα σχετικά 
πρωτόκολλα. 

- Παραλαμβάνει τις προσφορές και τα τιμολόγια από 
τους προμηθευτές και αφού ολοκληρώσει το σχετικό φά¬ 
κελο προμήθειας με όλα τα απαιτούμενα δκαιολογητκά 
(εφημερίδες δημοσιεύσεων, διακηρύξεις, συγγραφή 
υποχρεώσεων, μελέτες, πρακτικά, αποφάσεις Δ.Σ., πρω¬ 
τόκολλα παραλαβής, έκθεση ανάληψης δαπάνης κ.λπ.) 
τα διαβιβάζει εις διπλούν και νομίμως επικυρωμένα στο 
τομέα οικονομικής υπηρεσίας γιατην έκδοση χρηματικών 
ενταλμάτων. 

- Επιμελείται γιατην έγκαιρη έναρξη των απαιτουμένων 
προμηθευτικών διαδικασιών (πρόχειρος διαγωνισμός, 


δημοπρασία ή απ’ ευθείας ανάθεση) σύμφωνα με τους 
εκάστοτε ισχύοντες κανονισμούς προμηθειών των ΟΤΑ. 

- Φροντίζει γιατην ασφαλή φύλαξη και καλή συντήρηση 
του αποθηκευμένου υλικού - εξοπλισμού. 

- Τηρεί ιδιαίτερους φακέλους για την κάθε είδους προ¬ 
μήθεια. 

- Τηρεί και ενημερώνει τα προβλεπόμενα από το Νόμο 
βιβλία. 

- Φροντίζει για την καταγραφή και τήρηση Βιβλίου μη¬ 
τρώου της ακίνητης και της κινητής περιουσίας του Κέ¬ 
ντρου. 

- Επιμέλειται την τήρηση αρχείου κληροδοτημάτων και 
μεριμνά για την αξιοποίησή τους. 

- Τηρεί αρχείο ακινήτων και διενεργεί δημοπρασίες για 
την μίσθωσή τους. 

- Παρακολουθεί τις αναπροσαρμογές των μισθώσεων 
και την σωστή τήρηση των συμφωνητικών. 

- Μεριμνά για την τήρηση των διαδικασιών παραλαβής, 
αποθήκευσης, χορήγησης καιπαρακολούθησηςτων ανα¬ 
λώσιμων και των πάγιων υλικών. 

ΣΤ) Τομέας Τεχνικού Προσωπικού. 

- Το γραφείο αυτό έχει την ευθύνη της τεχνικής υπο¬ 
στήριξης των εκδηλώσεων. 

- Φροντίζει για την εγκατάσταση και λειτουργία των 
απαραίτητων εγκαταστάσεων για τη μεταφορά, τοποθέ¬ 
τηση ή σύνθεσή τους στις σκηνές και γενικότερα στους 
διαμορφωμένους χώρους των εκδηλώσεων καθώς και για 
τον χειρισμό και λειτουργία τους κατά τον χρόνο των εκ¬ 
δηλώσεων και των γενικών δοκιμών αυτών. 

- Φροντίζει για τη φύλαξη, τη συντήρηση και διατήρηση 
σε καλή κατάσταση των ηχητικών και φωτιστικών εγκατα¬ 
στάσεων καθώς και την ασφάλεια αποθήκευσήςτους, την 
καθαριότητα αυτών. 

- Συντάσσει σχετικές εκθέσεις που αφορούν τη συντή¬ 
ρηση, βελτίωση και λειτουργία αυτών και ενημερώνει 
έγκαιρα το Δ.Σ. 

- Συνεργάζεται με τα γραφεία πολιτιστικών εκδηλώσε¬ 
ων και προμηθειών και εισηγείται τις αναγκαίες προμή¬ 
θειες τεχνολογικού εξοπλισμού. 

- Τηρεί βιβλίο κίνησης τεχνολογικού και λοιπού εξοπο- 
λισμού. 

3.3. Τμήμα Πολιτιστικών Δραστηριοτήτων 

Στην αρμοδιότητα του Τμήματος αυτού ανήκουν: 

- Οι επιμορφωτικές λειτουργίες και δράσεις με την προ¬ 
σέγγιση των πολιτών στις διάφορες μορφές τέχνης. 

- Δημιουργία - λειτουργία - στήριξη των ερασιτεχνικών 
ομάδων (ωδείο - χορωδία - χορό - θέατρο κ.λπ.). 

- Συνεργασία με αντίστοιχους φορείς του εσωτερικού 
και εξωτερικού. 

- Προώθηση θεσμοθετημένων πολιτιστικών εκδηλώσε¬ 
ων των ερασιτεχνικών ομάδων του Κέντρου. 

- Προβολή του επιμορφωτικού - καλλιτεχνικού έργου 
των ερασιτεχνικών ομάδωντου Κέντρου. 

- Όλοι οι τομείς δύνανται να διοργανώνουν σε συνεργα¬ 
σία με τον τομέα διαλέξεων, διαλέξεις, σεμινάρια, μαθή¬ 
ματα, συμπόσια, ημερίδες, φεστιβάλ. 

Α) Ωδείο 

- Εκμάθηση κλασικών οργάνων 

- θεωρητική κατάρτιση στη μουσική. 

- Παραδοσιακό Τραγούδι 

- Εκμάθηση Παραδοσιακών οργάνων 

- Βυζαντινή Μουσική 

- Κλασικό τραγούδι 

Β) Χορωδία 

- Παιδική Χορωδία 

- Γυναικείο Φωνητικό Σύνολο 

- Παραδοσιακή Χορωδία 

Γ) Χορός 

- Παραδοσιακοί Χοροί 

- Κλασσικός - μοντέρνος χορός 

- Δημόσιες εμφανίσεις 

Δ) Λαογραφία-Λαϊκή τέχνη 

Ε) Θέατρο 

- Παιδική σκηνή 

- Θεατρικό παιχνίδι 

- Ερασιτεχνική σκηνή 

- Επιμορφωτικές δραστηριότητες 

- Θεατρικές παραστάσεις 

- Θέατρο σκιών 

- Κουκλοθέατρο 

ΣΤ) Τομέας Πινακοθήκης-Εικαστικών δραστηριοτήτων 

- Σκοπός της Πινακοθήκης είναι η συλλογή έργων τέ¬ 
χνης από δωρεές ή αγορά, η προβολή των καλλιτεχνών- 
δημιουργών, η αισθητική αγωγή του λαού, η διάσωση και 
συντήρηση των καλλιτεχνικών μας θησαυρών. 

Ο κατά την προηγούμενη παράγραφο σκοπός της Πι¬ 
νακοθήκης εκπληρώνεται: 

- Με τη συγκέντρωση έργων ζωγραφικής, γλυπτικής, 
χαρακτικής και άλλων ειδών τέχνης. 

- Με τη συντήρηση και ασφαλή διαφύλαξή του, την ορ¬ 
θή μέθοδο έκθεσής τους και την κατά συλλογές και είδη 
ταξινόμησής τους. 

- Με τη διοργάνωση και πραγματοποίηση εκπαιδευτι¬ 
κών προγραμμάτων, σεμιναρίων και διαλέξεων. 

- Με τη σύνταξη - δημοσίευση καταλόγων και αναλύσε¬ 
ων των έργων και δημιουργία Βιβλιοθήκης με βιβλία των 
εικαστικών και άλλων τεχνών. 

- Με την οργάνωση εκθέσεων, την συνεργασία και ανα- 
ταλλαγή εμπειριών με παρεμφερή Ιδρύματα και Οργανι¬ 
σμούς. 

- Ζωγραφική 

- Αγιογραφία 

- Πλαστική 

- Κατασκευές κολάζ 

Ζ) Τομέας Βιβλιοθήκης 

- Εμπλουτισμός της συλλογής της Βιβλιοθήκης με έντυ¬ 
πο και μη έντυπο υλικό. 

- Επιλογή υλικού σε συνεργασία με την αρμόδια επιτρο¬ 
πή τουΔ.Σ. και το γραφείο Προμηθειών και Αποθήκης. 

- Συγκέντρωση προτάσεων από τους αναγνώστες για 
συμπλήρωση ελλείψεων της Βιβλιοθήκης. 

- Βιβλιογραφική επεξεργασία του έντυπου υλικού βι¬ 
βλιοθήκης (βιβλίων, περιοδικών, τοπικών και ιστορικών 
αρχείων κ.λπ.) 

- Επισήμανση ελλείψεων για υλικό υποδομής και υπο¬ 
βολή προτάσεων στην αρμόδια επιτροπή. 

- Ευθύνη για την έκδοση καταλόγων της συλλογής της 
βιβλιοθήκης - σε όποια μορφή κριθεί χρήσιμο για την ευ¬ 
χερή πρόσβαση των χρηστών της βιβλιοθήκης στη συλ¬ 
λογή της. 

- Έκδοση άλλων ειδικών βιβλιογραφικών ή βιβλιογραφι¬ 
κών δελτίων. 

- Καταγραφή - δανεισμός του δανειζόμενου υλικού της 
βιβλιοθήκης και εγγραφή νέων μελών. 


- Προετοιμασία και αποστολή για βιβλιοδεσία υλικού 
συντήρησης. Εκποίηση άχρηστου υλικού. 

- Προβολή του έργου της Βιβλιοθήκης μέσω: α)διοργά- 
νωσης εκθέσεων, διαλέξεων, εκδηλώσεων, και β) έκδο¬ 
σης διαφόρων εντύπων, π.χ. αφισών, καταλόγων, ενημε¬ 
ρωτικών δελτίων κ.λπ. 

- Συνεργασία με άλλες βιβλιοθήκες και κέντρα πληρο¬ 
φόρησης καθώς και με όλους τους φορείς εκπαίδευσης 
του Δήμου. 

- Απογραφή του υλικού της Βιβλιοθήκης, σύνταξη ετή¬ 
σιας έκθεσης, στατιστικά στοιχεία, τήρηση πεπραγμέ¬ 
νων. 

- Διαλέξεις - Σεμινάρια - Μαθήματα - Συμπόσια - Ημερί¬ 
δες. 

Η) Κινηματογράφος-Φωτογραφία 

- Διδασκαλία τέχνης κινηματογράφου, Ν/ίάθο και Φωτο¬ 
γραφίας. 

-Διοργάνωση κινηματογραφικών προβολών, νίάθο, και 
γυρισμάτων ταινιών. 

Θ) Αθλητισμός 

- Σκάκι 

- Συνεργασία με αθλητικά σωματεία. 

- Επιτραπέζια παιχνίδια 

I) Εκδόσεις-Εκδηλώσεις λόγου 

Κ) Τομέας Ανάδειξης-Προστασίας Ανθρωπογενούς Πε¬ 
ριβάλλοντος 

- Ιστορικό 

- Αρχαιολογικό 

- Μουσεία 

- Περιβαλλοντική Εκπαίδευση 

- Αγωγή Υγείας 

Λ) Τομέας Εικαστικών Δραστηριοτήτων 

- Ζωγραφική 

- Αγιογραφία 

- Πλαστική 

- Κατασκευές 

- Κολάζ. 

ΑΡΘΡΟ 4 

Α. Τακτικές Οργανικές Θέσεις: 

- 2 θέσεις κλάδου ΠΕΙ Διοικητικού 

-1 θέση κλάδου ΠΕΙ Οικονομολόγων 

- 2 θέσεις κλάδου ΠΕ Βιβλιοθηκονόμων 

-1 θέση κλάδου ΠΕ Επιμελητή Πινακοθήκης με ειδικό¬ 
τητα Αρχαιολογία - Ιστορία Τέχνης 

- 2 θέσεις κλάδου ΤΕ Διοικητικού-Λογιστικού 

- 2 θέσεις ΤΕ Βιβλιοθηκονόμων 

-1 θέση ΤΕ Συντήρησης έργων τέχνης 

-1 θέση ΤΕ Η/Υ 

- 3 θέσεις κλάδου ΔΕ Διοικητικού 

-1 θέση κλάδου ΔΕ Χειριστή Η/Υ 

- 1 θέση κλάδου ΔΕ Φροντιστή πολιτιστικών - καλλιτε¬ 
χνικών εκδηλώσεων 

- 2 θέσεις κλάδου ΥΕ Καθαριστών 

-1 θέση κλάδου ΥΕ Κλητήρα 

-1 θέση κλάδου ΥΕ Εργάτη - Φύλακα - Γ ενικών Καθηκό¬ 
ντων 

Η Υπηρεσία του Πνευματικού - Πολιτιστικού Κέντρου 
οφείλει να φροντίζει για τη συνεχή ενημέρωση και εκπαί¬ 
δευση των υπαλλήλων της, με συμμετοχή σε συνέδρια, 
σεμινάρια και γενικά σε οτιδήποτε εξασφαλίζει τη συνεχή 
πληροφόρηση. 

Β. Προσωρινές θέσεις με σχέση εργασίας ιδιωτικού δι¬ 
καίου αορίστου χρόνου: 

-1 θέση ΤΕ Σκηνοθέτη 

-1 θέση ΤΕ Διευθυντή Χορωδίας. 

Οι δύο ανωτέρω θέσεις καταργούνται με την καθοιον- 
δήποτε τρόπο κένωσή τους. 

Τα καθήκοντα και οι υποχρεώσεις του ανωτέρω προσω¬ 
πικού περιγράφονται ενδεικτικά και όχι περιοριστικά. 
Αποτελούν τη γενική περιγραφή της θέσης εργασίας 
όπως θα εξειδικεύεται με απόφαση της Διοίκησης. Επο¬ 
μένως είναι δυνατό να ανατίθεται στο προσωπικό που τις 
στελεχώνει, καθήκοντα που δεν αναφέρονται ρητά στον 
παρόντα οργανισμό, αλλά εντάσσονται στο ουσιαστικό 
περιεχόμενο του ρόλου της κάθε ενότητας. 

ΑΡΘΡΟ 5 

Η πλήρωση των παραπάνω θέσεων γίνεται σύμφωνα με 
τις ισχύουσες κάθε φορά διατάξεις. 

Κατά την προκήρυξη του Ν.Π. για την πλήρωση των πα¬ 
ραπάνω θέσεων και με αποφάσεις του Διοικητικού Συμ¬ 
βουλίου κατά περίπτωση, ζητούνται υποχρεωτικά επι¬ 
πλέον προσόντα (εμπειρία, ξένη γλώσσα, χρήση Η/Υ 
κ.λπ.). 

ΑΡΘΡΟ 6 

Στα Τμήματα του Ν.Π. προ'ίστανται μόνιμοι υπάλληλοι 
ως εξής: 

Α) Προϊστάμενος του Τμήματος Υποστήριξης επιλέγε¬ 
ται υπάλληλος κλάδου ΠΕΙ και ελλείψει αυτού υπάλλη¬ 
λος κλάδου ΤΕ και ελλείψει αυτού υπάλληλος κλάδου ΔΕ. 


Β) Προϊστάμενος του Τμήματος Πολιτιστικών Δραστη¬ 
ριοτήτων επιλέγεται υπάλληλος κλάδου ΠΕ, ελείψει αυ¬ 
τού υπάλληλος κλάδου ΤΕ και ελείψει αυτού υπάλληλος 
κλάδου ΔΕ. 

Τον Προϊστάμενο Τμήματος που απουσιάζει ή κωλύεται 
αναπληρώνει στα καθήκοντάτου ο ανώτερος κατά βαθμό 
υπάλληλος και ο αρχαιότερος που υπηρετεί στην ίδια ορ¬ 
γανωτική μονάδα. 

ΑΡΘΡΟ 7 

ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ 

- Είκοσι (20) θέσεις, διαφόρων ειδικοτήτων, προσωπι¬ 
κού με σχέση εργασίας ιδιωτικού δικαίου ορισμένου χρό¬ 
νου, που θα προσλαμβάνεται σύμφωνα με τις ισχύουσες 
διατάξεις για την αντιμετώπιση εποχιακών ή άλλων πε¬ 
ριοδικών ή πρόσκαιρων αναγκών. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Πνευματι¬ 
κού - Πολιτιστικού Κέντρου Δήμου Κορινθίωντο ύψος της 
οποίας δεν μπορεί να προσδιοριστεί. 

Από τη δημοσίευση του παρόντος παύει να ισχύει ο 
προηγούμενος ΟΕΥ του Πνευματικού - Πολιτιστικού Κέ¬ 
ντρου Δήμου Κορινθίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 17 Σεπτεμβρίου 2003 

Με εντολή Γενικού Γραμματέα Περιφέρειας 
Ο Διευθυντής 
ΙΩΑΝΝΗΣ ΒΟΡΤΕΛΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




